"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 2 TSHIMOLOLO YA PUISO DITENG/DIKGOPOLO/DIKGONO Go buisa Tshimololo ya puiso • Tlhabolola motsamao o o siameng wa matlho jaaka go sala morago motsamao wa kgwele go tswa ka fa molemeng go ya ka fa mojeng • Tlhabolola matshwaotshupo jaaka go tsamaisa dimikana go tswa ka fa letsogong la molema go ya ka fa mojeng, kwa godimo le kwa tlase • Tshwara buka sentle, a phutholola ditsebe tsa yona ka tshwanelo fa a buisa. • Dirisa ditshwantsho go bonelapele gore kgang e bua ka ga eng. Sekao, ‘buisa’ ditshwantsho le dibuka tse di nang le dintlhatlhaloso go bontsha go tlhaloganya gore mafoko le ditshwantsho di a tsamaisana mme di a farologana. Supa mafoko fa o buisa. • Ranola ditshwantsho go itlhamela kgang: ‘buisa’ ditshwantsho. • Dira jaaka e kete o a buisa le go dirisa lentswe la go buisa. • Tlhaloganya gore mokwalo o na le bokao. Itse fa mafoko a ka emela leina la gago, maina a batho, mafelo le dilo. • Lemoga leina la gago le a bana ba bangwe ba batlhano mo phaposing. • Buisa dikarata tsa puiso le dintlhatlhaloso mo ditlhopheng le morutabana. • Tlhaloganya gore mafoko a a kwadilweng a kaya mafoko a a buiwang jaaka dikgang tsa letsatsi le letsatsi tse di kwadilweng ke morutabana fa morutwana a ne a bua. • ‘Buisa’ mafoko a a ipoeletsang kgapetsakgapetsa: maina a ditsala, khalentara le mafoko a maemo a bosa/loapi). • Dirisa ditshwantsho go ‘buisa’ dipolelwana tse di bonolo kgotsa ditlhogo tsa dibuka, sekao: Ntšwa, e le setlhogo - barutwana ba leba tsebe e e nang le setshwantsho sa ntšwa. • Diragatsa dikarolwana dingwe tsa kgang, pina kgotsa raeme. • Reetsa le go tsaya karolo mo dikgannyeng le ditlhangwa tse dingwe tse di buisitsweng. Gakologelwa dintlha le go neela kgangkgolo ya setlhangwa. • Bua ka ditlhangwa tse di jaaka dikgang o dirisa mareo a a jaaka ‘tshimologo’, ‘mmele’, ‘bokhutlo’, ‘modumo’,‘lefoko’, ‘tlhaka’, ‘moribo’. Puisokopanelo Ditirwana tsa metsotso e le 15 gabedi kgotsa gararo mo bekeng a dirisa mokwalo o o godisitsweng jaaka Dibukakgolo, diphousetara. Morutabana o bontsha barutwana botlhe dikgato tsa puiso ka nako ya dipuisano kgotsa mo mosakong wa puo mo dikopanong tse pedi tsa nako e e Totileng Puo. Dirisa bonnye Dibukakgolo di le 5 mo kgweditharong. • Buisang mokwalo o o dirisitsweng jaaka maboko, dibuka tse dikgolo le diphousetara le morutabana mo phaposing • Tsaya karolo mo dipuisanong le go tlhalosa baanelwa mo kgannyeng • Thala ditshwantsho o neelana ka dintlhakgolo tsa kgang, dipina kgotsa diraeme • Latedisanya ditshwantsho tsa kgang ka tatelano mme o buise kgang • Tsibogela kgang ka go diragatsa motsamao le ditirwana tsa terama (sk. dikolobe di le tharo) • Bonelapele gore go tla diragala eng mo kgannyeng o dirisa setlhangwa se se tlwaelegileng le ditshwantsho. • Tsibogela dikgang ka go dira botsweretshi ba go bopa (sk. penta setshwantsho sa kgang). Puiso ka nosi • ‘Buisa’ dibuka ka nosi go ijesa monate kwa laeboraring kgotsa mo sekhutlwaneng sa puiso. Temogo ya Medumopuo/Ditlhaka Ditirwana tsa metsotso e le 15 ka letsatsi Bontsi jwa ditirwana tsa medumopuo e e neetsweng fa tlase fa, di ka dirwa ka nako ya thuto ya mo mosakong • Farologanya kutlo ya medumo e e farologaneng magareng ga medumopuo e e farologaneng segolo fa o simolola leina la gago. CAPS 39"